અમદાવાદ: દિલ્હી સીબીઆઇના અધિકારીઓએ ગત વર્ષે સપ્ટેમ્બર મહિનામાં હજારો કરોડ રૂપિયાના હવાલા કૌભાંડ અને ક્રિકેટ સટ્ટાકાંડમાં અમદાવાદમાં એન્ફોર્સમેન્ટ ડાયરેક્ટોરેટ (ઇડી)માં ફરજ બજાવતા આઇઆરએસ ક્લાસ-વન અધિકારી અને ગુજરાતના તત્કાલિન જોઇન્ટ ડાયરેક્ટર જે. પી. સિંગ, આસિસ્ટન્ટ ડાયરેક્ટર પી. એસ. શ્રીનિવાસન અને સંજયકુમાર વિરુદ્ધ કરોડો રૂપિયાની લાંચ માગવાના મામલે ફરિયાદ દાખલ કરી હતી. આ કેસમાં સીબીઆઇએ એક વર્ષ પછી ઇડીના અધિકારીઓને કરોડો રૂપિયાની લાંચ પહોંચાડનાર ત્રણ વચેટિયાઓની ધરપકડ કરી છે. ટૂંકમાં ત્રણેય અધિકારીઓની ધરપકડ થાય તેવી શક્યતા છે. તેમની ધરપકડ માટે કેન્દ્ર સરકારની મંજૂરી માગી હોવાનું સીબીઆઇના સૂત્રોએ જણાવ્યું છે.